HeTree/MevakerConcSen huggingface dataset:
זאת ועוד, השוואה בין המפעילים לפי איכות השירותים שהם מעניקים ודירוג שלהם היו יכולים לעודד תחרות ביניהם, לדרבן אותם לתקן ליקויים ולשפר את איכות הבתים שהם מפעילים.
היעדרה של השוואה פוגע אפוא בציבור גם כיוון שנמנעת תחרות.
הדבר חמור אף יותר מפני שמרבית החברות המפעילות פועלות בבתי הדיור במשך שנים ארוכות, מקצתן אף יותר מעשור, בלי שנבחן טיב השירותים שהן מספקות.
משרד השיכון מסר בתשובתו למשרד מבקר המדינה כי הוא מקבל את הערת המבקר בנושא הבקרה ההנדסית.
עוד ציין המשרד כי בימים אלו הוא משלים מסמכי מכרז למתן שירותי בקרה לפעילות מערך הדיור הציבורי, ובכלל זה בקרה על איוש התקנים, איכות השירותים ורמתם בהתאם לאמנת השירות המוגדרת בחוזה ההתקשרות עם חברות הניהול.
המכרז י סייע למשרד לה גביר את האכיפה והפיקוח ולוודא שמתקבלים מלוא השירותים שהחברות המפעילות מחויבות לספק בהתאם להסכמים.
כוח אדם: האחריות לתחום בתי הדיור לקשישים, לרבות לפיקוח עליהם, מוטלת על עובדת יחידה במשרד - מנהלת תחום בתי דיור גיל הזהב.
תיאור תפקידה כולל: מעורבות בתחומי ייזום מדיניות והתוויית קווי פעולה ובניהול בתי הדיור, גיבוש נהלים והנחיות לניהול הבתים, ניהול תהליכי הבקרה והמעקב אחר בתי הדיור, הנחיית משרד ראיית החשבון בבדיקת הניהול הכספי והתפעולי של החברות ובעמידתן בתנאי החוזה, ניהול מעקב אחר דוחות הביקורת הפיזית שהמפקחים ההנדסיים במחוזות מגישים בנוגע לבתים, אחריות על ניהול תקציב בתי הדיור, אחריות על עיבוד מידע ונתונים, הכנת מכרזים, השתתפות בניהול משא ומתן עם חברות הניהול, ריכוז ועדות המכרזים, אחריות לענות לפניות הציבור ועוד.
משרד מבקר המדינה מעיר למשרד השיכון כי עליו לבחון אם היקף המשימות המוטלות על מנהלת תחום בתי דיור גיל הזהב מתאים לתקן אחד או שיש צורך להגדיר מחדש את המשימות ואת המשאבים הדרושים לצורך מילוי התפקיד בלי לפגוע במשימות הליבה, לרבות בפיקוח על החברות המפעילות את בתי הדיור.
משרד השיכון מסר למשרד מבקר המדינה כי הוא שותף לעמדת המבקר שלפיה אין התאמה בין היקף המשימות והפעילות בתחום ניהול בתי גיל הזהב לתקינה הקיימת.
לדבריו, המשרד פועל לצמצם את הפערים הנובעים מחוסר ההתאמה באמצעות קנייה של שירותים חיצוניים.
על משרד השיכון להגדיר בנוהל את סדרי הפיקוח הנדרש בבתים ואת תדירותם ולהקצות את כוח האדם והמשאבים הדרושים לשם פיקוח יעיל.
הסדרה כזו תסייע להבטיח את הזכות הבסיסית של קשישים זכאי הדיור הציבורי להזדקן בכבוד במקום מגורים ראוי, תבטיח פיקוח נאות על השירות שנותנות החברות המפעילות את בתי הדיור לקשישים ותקדם את הטיפול בליקויים שפורטו לעיל.
על המשרד להסדיר גם את מרכיבי הדיווח הנדרשים בוועדות הניהול ואת אופן תיעוד דיוניהן.
אשר לפיקוח על שירותי החברה והרווחה בבתים, אומנם אין זה תחום הליבה המקצועי של משרד השיכון, אך היות שהוא בחר לספקם, ראוי שיפקח על מקצועיות השירות שדיירי בתי הדיור מקבלים בין באמצעות מינוי של עובד סוציאלי או בדרך מתאימה אחרת.
תחזוקה לקויה של בתי גיל זהב .
תחזוקת הבתים – התחזוקה שנועדה לשמור את הקיים היא באחריות החברה המפעילה את הבית מכוח הסכמי ההתקשרות שנחתמו בינה ובין משרד השיכון.
ההסכם מגדיר שני סוגי תחזוקה שבאחריות החברה המפעילה: "תחזוקה שוטפת", שמטרתה שמירה על תפקוד ם התקין של הבניין ושל רכיביו, על משרד הבינוי והשיכון |627 .
חזותם ועל ערכם הכלכלי, וכן שמירה על הביטחון, הבריאות ואיכות החיים של המשתמשים בו.
תחזוקה זו החברה המפעילה מחויבת לבצע במסגרת החוזה וללא תמורה נוספת; "תחזוקה שיטתית" היא אחזקה מונעת המבוצעת לפי תוכנית קבועה מראש וללא קשר לתקלות שוטפות, לרבות עבודות איטום ותיקונים לשמירה על יציבות המבנה ו על חזיתות הבית והחיפוי שלו.
משרד השיכון מתקצב את התחזוקה השיטתית מתקציב ייעודי לאחר שההוצאה מאושרת במשרד.
ביצוע התקציב בפועל של משרד השיכון לתחזוקה שיטתית היה בשנת 2016 כ-4.
6 מיליון ש"ח ובשנת2017 כ-4 .
מיליון ש"ח בביקורת נבדקו דוחות של ועדות ניהול שהתקיימו ב-17 בתי גיל זהב שבניהול חברת שקמונה ובחמישה בתי גיל זהב שבניהול חברה אחרת, פרטית (להלן - חברה א').
מהדוחות עולה שבבתים יש ליקויי תחזוקה הפוגעים באיכות החיים של הדיירים ואף מסכנים לעיתים סכנה ממשית את בריאותם ואת בטיחותם.
חברת שקמונה: נכון ליולי 2018 ניהלה חברת שקמונה 17 בתי גיל זהב עבור משרד השיכון בערים שונות, ובהם 1,517 יחידות דיור.
בביקורת נבדקו דוחות ועדות הניהול שהתקיימו בבתי גיל הזהב שבניהול החברה בתקופה דצמבר 2015 עד דצמבר2017 :.
אלו ליקויי התחזוקה שנמצאו בית גיל זהב בעפולה: במבנה 119 יחידות דיור של שני חדרים ומתגוררים בו 160 דיירים.
בדוח ועדת ניהול ממאי 2016 ביקשה חברת שקמונה להחליף את מערכת הצנרת בבניין בשל בלאי גבוה וריקבון.
היא חזרה על בקשתה בנובמבר 2017 , אך משרד השיכון טרם אישר זאת.
עוד עולה כי בדוח ועדת הניהול מנובמבר 2016 דווח שצריך לתקן את האספלט במגרש האחורי מפני שהקרקע שקעה ונוצר בקע עמוק באספלט.
בקע זה עלול לסכן את הדיירים.
, משרד השיכון לא אישר תקציב לטיפול בבעיה בית גיל זהב בנצרת עילית: במבנה 79 יחידות דיור ומתגוררים בו107 .
דיירים בדוח ועדת ניהול מנובמבר 2017 צוין כי מערכת המצוקהקרסה וכי טרם אושר תקציב להחלפתה אף שהבקשה להחליף את המערכת עלתה עוד בדוח ועדת ניהול מדצמבר 2014.
:בית גיל זהב בחיפהבמבנה 82 יחידות דיור ומתגוררים בו94 דיירים.
בדוח ועדת ניהול מדצמבר 2017 צוין כי מערכת המצוקה בבניין אינה מתפקדת, ועלה כי החברה דרשה להחליפה עוד בדוח ניהול מדצמבר 2015 , אך משרד השיכון לא אישר לכך תקציב.
חברת שקמונה מסרה בתשובתה מנובמבר 2018 כי דרשה ממשרד השיכון תקציבים לתיקון הליקויים, אך הם טרם אושרו.
חברה א': נכון ליולי 2018 ניהלה חברה א' שבעה בתי גיל זהב עבור משרד השיכון בפריסה ארצית.
בביק ורת נבדקו דוחות של ועדות ניהול בחמישה מן הבתים בתקופה ינואר 2017 עד יולי2018 :.
אלו ליקויי התחזוקה שנמצאו בית גיל זהב ברמת השרון: במבנה 106 יחידות דיור ומתגוררים בו125 .
דיירים בדוח ועדת ניהול ממרץ 2018 דווחו כמה בעיות תחזוקה: אריחי חיפוי הבניין נופלים ומסכנים את הדיירים; מערכת לגילוי אש אינה תקינה.
אי אפשר לתקן את המערכת מאחר שהיא ישנה ואין עבורה חלקי חילוף - צריך להחליפה.
יש 628 |דוח שנתי 69ב .
לציין כי בעיית נפילת האריחים צוינה בדוח ועדת ניהול מפברואר 2017 וכי על אף הסכנה לדיירים, היא לא טופלה במשך יותר משנה.
בית גיל זהב בנס ציונה: במבנה 103 יחידות דיור ומתגוררים בו112 דיירים.
בדוח ועדת ניהול שנכתב במרץ 2018 .
דווח שאריחים נופלים ממעטפת המבנה נפילתם גורמת בעיות רטיבות בכמה מהדירות ומסכנת את הדיירים.
בעיית תחזוקה זו עלתה בדוח ועדת ניהול מפברואר 2017 אך לא טופלו במשך יותר משנה.
בדוח ועדת ניהול מספטמבר 2017 דווח שפרגולה רעועה ומתפרקת הנמצאת בחצר המבנה מסכנת את הדיירים.
נכון לאוקטובר 2018 הפרגולה טרם תוקנה, ועדיין נשקפת סכנה לדיירים.
בית גיל זהב באשדוד: במבנה 131 יחידות דיור ומתגוררים בו143 דיירים.
בדוח ועדת ניהול ממאי 2018 דווח על בעיות תחזוקה במבנה.
כמה מהן מסכנות את הדיירים ואת המשתמשים בבניין.
כך, למשל, צוין כי מדרגות החירום חסומות עקב סכנת קריסה וכי הן מפגע בטיחותי; אין מערכת לכיבוי אש (ספרינקלרים) בדירות; משרד השיכון טרם אישר לתקן סדקים בגג, ובכמה דירות נגרמו בעיות רטיבות.
ליקויים אלה כבר צוינו בדוח ועדת הניהול במאי 2017 ,אך טרם תוקנו כלומר, אף שהותרע כבר לפני יותר משנה שדיירי הבניין חשופים לליקויי בטיחות, ליקויים שמקצתם מהווים סכנה של ממש, הליקויים לא תוקנו.
חברה א' מסרה בתשובתה מדצמבר 2018 כי הליקויים הועלו לפני הנהלת משרד השיכון לעיתים קרובות וכי בעקבות זאת ביקרו בבתים מהנדסים מטעם משרד השיכון.
החברה העבירה למשרד השיכון מפרטים והצעות מחיר של ספקים לתיקון הליקויים, אך המשרד לא אישר אותם.
החברה הוסיפה בתשובתה כי בית הדיור באשדוד נמצא קרוב יחסית לגבול עזה ואין בו מרחבים מוגנים.
לדבריה, "ריצה למקלט בעת חירום על ידי קשישים בהיעדר מדרגות חירום אינה אפשרית ומהווה סכנה חמורה לדיירים".
תלונות על תחזוקת בתי דיור שטופלו בנציבות תלונות הציבור ובמשרד השיכון .
גם מתלונות שהופנו לנציבות תלונות הציבור במשרד מבקר המדינה אפשר ללמוד על ליקויי תחזוקה בבתי הדיור.
כך, למשל, בנובמבר 2015 פנה לנציבות תלונות הציבור דייר בית דיור בעכו והלין על כך שהבית אינו מתוחזק כראוי, ובפרט כי בזמן גשמים דולפים מים אל הדירות בסמיכות לכבלי חשמל באופן המסכן את הקשישים המתגוררים במבנה.
במרץ 2016 דיווח משרד השיכון לנציבות תלונות הציבור כי הדליפה תוקנה וכי נציג המשרד סייר במבנה לשם ביצוע תיקונים נוספים.
בביקורת נמצאו גם תלונות של דיירים בנושאי תחזוקה לקויה שהופנו ישירות למשרד השיכון.
למשל, ביוני 2016 פנו זוג קשישים המתגוררים בבית דיור בערד למשרד השיכון והלינו על כך שבדירתם מפגעי בטיחות, בהם מדרגות מתנדנדות בכניסה לבית.
לטענתם, המדרגות כבר גרמו לנפילה של אנשים.
אף שהבודק המוסמך לכך אישר לתקן את הליקויים, מועד השיפוץ נדחה פעם אחר פעם.
משרד הבינוי והשיכון |629 .
משרד השיכון מסרבתשובתו כי "קיים בידי המשרד ריכוז של בעיות התחזוקה בבתי גיל הזהב בחלוקה על פי צרכי תחזוקה ובטיחות וכן אומדני עלות.
בעיות בטיחות מטופלות בעדיפות עליונה במסגרת התקציב הקיים, ומרבית המשאבים העומדים לרשות המשרד בתחום זה מופנים לנושאים אלו.
מתן מענה לכלל בעיות התחזוקה מחייב תקציב גבוה משמעותית מזה העומד לרשות המשרד.
במסגרת הדיונים התקציביים השוטפים עם משרד האוצר אודות תקציבי התחזוקה של הדיור הציבורי, לרבות בתי גיל הזהב, המשרד מציף את הדרישות התקציביות בנושא באופן עקבי.
מעת לעת מושגים סיכומים נקודתיים בנושא זה".
עוד מסר משרד השיכון (בתשובה מינואר 2019 ) כי במאי 2018 אושר תקציב לתכנון מדרגות חירום ולהתקנת מערכות כיבוי אש בבית הדיור באשדוד.
תחזוקה לקויה של מערכות מרכזיות בבתים עלולה לפגוע בראש ובראשונה בשלומם של הקשישים ובביטחונם, ואין זה סביר שליקויים אלה יוזנחו ולא יתוקנו במשך שנים.
על משרד השיכון מוטלת החובה להבטיח את זכותם הבסיסית של הקשישים להתגורר במקום מגורים ראוי בלי לסכן את בטיחותם ואת ביטחונם, וכן מוטלת עליו חובה לשמור על רכוש המדינה.
ככל ש המשרד נתקל במגבל ות תקציב עליו לקבוע סדרי עדיפויות ולוחות זמנים לתיקון הליקויים והמפגעים כדי למזער ככל האפשר את הסכנות ולקצר את משך הזמן שהדיירים חשופים אליהם.
על המשרד לתת עדיפות לטיפול במפגעי בטיחות חמורים.
עליו לתקנם מהר ככל האפשר, ולכל הפחות למצוא פתרונות זמניים עד תיקון מלא של הליקוי ולקבוע מקורות מימון לתיקון.
פיילוט לשינוי מתכונת ההפעלה של בתי דיור ציבורי לקשישים .
61 מהבתים שבאחריות משרד השיכון הם בבעלות המדינה, ומנהלות ומתחזקות אותם חברות ממשלתיות וחברות פרטיות שזכו במכרז.
בסוף שנת 2015 החליט מנכ"ל משרד השיכון כי צריך לבדוק את מכרזי ההפעלה לבתי הדיור.
בספטמבר 2016 הגיש מנהל אגף נכסים וחברות למנכ"ל המשרדאת מסקנות הצוות המקצועי שעמד בראשו בנושא תפיסת ההפעלה של בתי הדיור.
בין היתר ציין שהמכרזים נכתבו לפני כ-20 שנים ובמשך השנים החמיר הבלאי את מצב המבנים ולכן צריך לשנות את מודל התחזוקה.
מודל התחזוקה החדש צריך שיתחשב במצב הפיזי של המבנים ושיוגדרו בו שירותי התחזוקה והרווחה שיסופקו בבתים.
הצוות מיפה את הצרכים ההנדסיים לכל המבנים המנוהלים באמצעות מכרזים (61 מבנים, כאמור) וגיבש תוכנית תחזוקה לעשר שנים כדי ליצור הלימה בין התקציב השנתי לצורכי התחזוקה על בסיס ראייה ארוכת טווח הן בביצוע הן בתקצוב.
באפריל 2017 ערך מנכ"ל המשרד דיון נוסף בנושא.
בדיון הציג הצוות את המלצותיו לפצל את מכרז ההפעלה לשני מכרזים: מכרז ניהול והפעלה; מכרז לשירותי תחזוקת מבנה ( תחזוקה שוטפת ו תחזוקת תשתית).
בעקבות זאת החליט מנכ"ל המשרד לבדוק במסגרת פיילוט של 11 בתי דיור את הפעלת 630 |דוח שנתי 69ב .
הבתים באמצעות מכרז מפוצל ולהפריד בין מכרזי ניהול הבתים ל מכרזי התחזוקה.
בביקורת עלה כי משרד השיכון לא הגדיר לוחות זמנים ואבני דרך לתכנון הפיילוט ולביצועו וכי עד מועד סיום הביקורת המכרזים טרם פורסמו.
לנוכח זאת ומפני שבסוף דצמבר 2017 פג תוקף ההתקשרות להפעלת20 בתי דיור לקשישים, התקשרות שכבר הוארכה בפטור ממכרז בשנה נוספת מעבר לתקופת האופציה הקב ועה בחוזה, החליטה ועדת המכרזים במשרד השיכון לפנות לוועדת הפטור במשרד האוצר בבקשה להאריך את ההתקשרות בפטור ממכרז.
בבקשה צוין כי בכוונת המשרד לפרסם במרץ 2018 שני סוגי מכרזים להפעלת בתי הדיור במסגרת פיילוט להערכת הכדאיות של כל חלופה להפעלת בתי הדיור - מכרז הפעלה במתכונת הישנה או מכרז הפעלה ומכרז תחזוקה נפרדים, כפי שהמליץ הצוות.
בדצמבר 2017 אישרה ועדת הפטור של החשב הכללי במשרד האוצר את בקשת משרד השיכון להאריך את ההתקשרות בפטור ממכרז בשנה נוספת.
יוצא אפוא כי מאז שהחליט משרד השיכון לבחון את תפיסת ההפעלה לבתי הדיו ר לקשישים חלפו כשלוש שנים, אך הפיילוט טרם יצא אל הפועל.
בינתיים המשיך המשרד להאריך התקשרויות להפעלת כ-20 בתים בפטור ממכרז ובאותם תנאים ותעריפים שנקבעו בהתקשרויות שנערכו לפני יותר משש שנים.
הדבר יצר תנאי אי-ודאות לחברות המפעילות אשר לשיטת ההפעלה החדשה שהמשרד מגבש ואשר למועד החלתה.
משרד השיכון ציין בתשובתו כי הוא דן עם משרד האוצר בנושא איתור מקורות לתקציב הנדרש ל הפעלת הפיילוט.
עוד ציין בתשובתו כי מסמכי המכרזים מוכנים לפרסום וממתינים לאישור התקציב.
על משרד השיכון להשלים בהקדם את הפעולות הנדרשות לשם פרסום המכרזים והפעלת הפיילוט ולקבוע לוחות זמנים ואבני דרך לביצועו כדי להבטיח שהפיילוט יתקדם ויהיה רלוונטי וכדי שיהיה אפשר להסיק מסקנות אשר לתפיסת ההפעלה היעילה, המיטבית והחסכונית.
משרת עובד סוציאלי בבתים שבניהול חברת שקמונה .
כאמור, סל השירותים בבתי הדיור לקשישים של משרד השיכון כולל תקן לעובד סוציאלי בבית הדיור במשרה חלקית ( 1/3 משרה).
תפקידי העובד הסוציאלי לא הוגדרו בהסכם ההתקשרות.
מסיורים שקיימו נציגי משרד מבקר המדינה בבתי הדיור ומדוחות הניהול עולה כי בפועל התפקיד כולל שיחות עם דיירים החווים קשיים ועם בני משפחתם, סיוע לצוות להתמודד עם דיירים משרד הבינוי והשיכון |631 .
שהתנהגותם אלימה או מדאיגה, סיוע ביצירת קשר בין הדיירים לשירותי הרווחה ברשות המקומית ועוד.
נמצא כי אף שמדוחות הניהול של שקמונה עולה כי בבתים יש לא מעט קשיים ובעיות של דיירים הדורשות מעורבות של עובד סוציאלי, בארבעה מבין 17 הבתים שהחברה מנהלת עבור משרד השיכון שימשה מנהלת אגף רווחה ודיור גיל זהב של החברה בתפקיד העובדת הסוציאלית של בתי הדיור בנוסף למילוי תפקידה.
בחמישה בתים אחרים היא שימשה בתפקיד העובדת הסוציאלית עם עובדת סוציאלית אחרת.
חברת שקמונה ציינה בתשובתה כי קשה לגייס עובדים סוציאליים דוברי השפה הרוסית.
כמו כן, מאחר שמשנת 2016 הקפיא משרד השיכון פרסום מכרזים לניהול בתי הדיור לקשישים, והמשך ניהול הבתים עמד בסימן שאלה, אי- הוודאות הקשתה על החברה לגייס עובדים סוציאליים לתקופות קצרות.
לפיכך, מנהלת המחלקה, שהיא עובדת סוציאלית במקצועה, נתנה שירותי עבודה סוציאלית לדיירים.
משרד מבקר המדינה מעיר לחברת שקמונה כי תפקיד העובד הסוציאלי בבית הדיור לקשישים מחייב לשהות במקום, להכיר את הצוות ואת הדיירים וליצור קשרי אמון עימם.
לפיכך היה עליה לאייש משרות אלה, כפי שהתחייבה בהסכם ההתקשרות עמה, בידי בעל תפקיד ייעודי שיוכל למלא תפקיד זה נאמנה.
לא היה ראוי להפקיד את התפקיד, בכמה בתי דיור הפזורים בערים שונות, בידי מנה לת אגף רווחה ודיור גיל זהב, המשמשת בתפקיד מטה בחברה.
ככל שהחברה נתקלת בקשיים לגייס עובדים סוציאליים, ראוי שתעלה את הנושא לפני משרד השיכון.
משרד מבקר המדינה מעיר למשרד השיכון כי עליו להגדיר את תפקידי העובד הסוציאלי, כפי שהגדיר תפקידים אחרים בצוות הבית, ובהם אם או אב הבית, ולוודא כי החברות מאיישות אותו.
משרד השיכון ציין בתשובתו כי כשהופקו לקחים מההסכמים הקיימים עם חברות הניהול נמצא כי יש מקום להגדיר מפורש ות את השירותים הנדרשים, ובכלל זה את היק ף המשרה, תחומי האחריות ומסגרת התפקיד של כל בעל תפקיד.
לקחים אלו הו טמעו במכרזי הניהול החדשים של בתי הדיור.
בנוסף, וכצעד משלים למהלך, המשרד יוצא במכרז בקרה כדי להבטיח כי ספקי השירות ימלאו אחר הדרישות המפורטות בהסכמי הניהול החדשים במלואן, ובכלל זה כי יאוישו במלואם התקנים הנדרשים על פי הסכמי הניהול.
73 בתי הדיור לקשישים של משרד הקליטה הם בתים שהמשרד שוכר מחברות פרטיות ומחברות ממשלתיות בהסכמים ארוכי טווח.
בבתים אלה עמידר משמשת שלוחה מוסמכת של המשרד ומספקת לו מגוון שירותים, לרבות שירותי פיקוח על ביצוע חוזה השכירות וההפעלה של הבתים על כל מרכיביו - פיקוח כספי, פיקוח הנדסי, פיקוח על סדרי האכלוס ופיקוח משפטי.
ממצאי הבקרות מועברים למשרד הקליטה באופן שוטף.
בנוסף, כאמור, בשנים האחרונות קידם משרד הקליטה יוזמה לבנות בתי דיור ציבורי לקשישים על קרקעות המיועדות לשימוש ציבורי ("קרקע חומה") שבבעלות רשויות מקומיות, מוסדות לאומיים ובעלים פרטיים.
בהסכמים שחתם משרד הקליטה עם הגופים שזכו במכרזים לבניית בתי הדיור נדרשו בעלי הקרקע לבנות בית דיור לקשישים לפי מפרט קבוע ולהשכירו לדיירים שיפנו לשם משרד הקליטה ומשרד השיכון לתקופה של 20 שנה לפחות.
בתמורה הם יקבלו מענק של 110,000 ש"ח לכל יחידת דיור.
בהסכמים נקבעו דמי שכירות מרביים שאפשר לגבות מהדיירים, ובעלי הקרקע (על פי רוב הרשויות המקומיות) התחייבו בין היתר לאייש את המבנה באיש תחזוקה או באם בית ולשמור על רמת תחזוקה נאותה.
נמצא כי מרגע שהסתיימו הבנייה ותשלום המענק, משרד הקליטה אינו מפקח, בין בעצמו ובין באמצעות עמידר, על הניהול של בתי הדיור הללו ועל תפעולם.
משרד הקליטה מסר בתשובתו כי "על פי תנאי המכרז והחוזה, הרשות המקומית מחוייבת לפקח ולנהל את התחזוקה והטיפול בדיירים.
הבניין נמצא בבעלות הרשות המקומית כאשר משרדנו רק סייע לה בעלות הכלכלית והפנה את העולים להתגורר במקום.
בנוסף, משרדנו נמצא בפועל בקשר ישיר עם העולים המתגוררים במתחמים אלו ונותן מענים לפי הצורך מול הרשות המקומית.
יודגש כי רעיון זה שונה בתכלית השינוי ממקבצי הדיור שבהם המשרד אחראי בשוטף על השכירות ועל הטיפול בעולים.
במקבצי הדיור הרשות המקומית לא מנהלת את המקום אלא הבעלים הפרטיים.
מצב זה חייב את המשרד להפעיל את חברת עמידר בפיקוח ובבקרה על המתרחש בהם.
ראוי לציין שמתחמי הדיור באחריות הרשויות או עמיגור מתנהלים ברמה טובה מאד והעולים מאד שבעי רצון מהתנאים שלהם".
משרד הבינוי והשיכון |633 .
משרד מבקר המדינה מעיר למשרד הקליטה כי הטלת האחריות לניהול המבנה ולתחזוקה שלו על הרשויות המקומיות אינה גורעת מחובתו, כגורם האמון על הדיור הציבורי לקשישים עולים וכמי שמפנה אותם לגור בדירות אלה, לוודא כי הוראות ההסכמים שחתם עם הרשויות המקומיות מבוצעות גם בתקופת השכירות הממושכת ובכללן ההוראות הנוגעות לתחזוקת הבתים ולמערכות הנחוצות לרווחתם של הקשישים ולביטחונם.
בחוזה ההתקשרות עם החברות המפעילות נקבע שטח מינימלי לדירות - שטח של יחידת דיור של חדר אחד (המיועדת לקשיש אחד) לא יפחת מ -25 מ"ר ושטח של יחידת דיור של שני חדרים (המיועדת לזוג קשישים) לא יפחת מ-36 מ"ר.
עוד נקבע כי בכל יחידת דיור ייכללו מטבחון, חדר מקלחת ושירותים.
בשבעה בתי דיור של משרד הקליטה (ביישובים: אשקלון, בית העמק, בני עי"ש, הרצליה, חיפה ונתניה) יש כ-700 יחידות דיור שאינן עומדות אפילו בדרישות השטח המינימליות האלו.
מדובר ביחידות של חדר אחד ששטחן 23-16 מ"ר וביחידות של שני חדרים ששטחן 34-22 .
מ"ר בנוגע ליחידות הדיור באשקלון יצוין כי הן נמצאות במתחם שהמשרד שוכר מאז 199625, ובו כ -200 יחידות דיור.
השטח של רובן הגדול של היחידות נמוך מן התקן, ואין הן מרוכזות בבניין אחד אלא פזורות במקבצים של 4-2 יחידות עם מטבחון משותף אף שנוהל משרד הקליטה מחייב מטבחון אישי לכל דירה.
עוד יצוין כי בשנת 2011 , כשנבדקה תלונה של דיירים, התריעה נציבות תלונות הציבור לפני משרד הקליטה כי המקום אינו מותאם למגורי קבע לקשישים, בין היתר מפני ששטח יחידות הדיור קטן מדי ומפני שהמטבח חיצוני ומשותף.
משרד הקליטה מסר בתשובתו למשרד מבקר המדינה כי בתי הדיור האמורים הושכרו עוד לפני שהמשרד קבע מה השטח המינימלי ליחידות הדיור.
עוד מסר משרד הקליטה כי שיעור הדירות החריגות בגודלן מזערי.
הוא הוסיף כי העולים המתגוררים בהן מרוצים.
בכל הנוגע למתחם באשקלון כתב משרד הקליטה כי הוא בדק בעבר את האפשרות לפנות את העולים משם, ואף פרסם מכרז לשכירת מקום חלופי, אך המכרז לא צלח והסבירות למצוא חלופות אינה גבוהה.
כמו כן, הדיירים התנגדו לפינוי.
25 להתקשרות מ -1996 ,ראו: מבקר המדינה דוח שנתי 49 (1999 ), "סדרי שכירה של מקבצי דירות", עמ' 109-118 .
בדוח הועלו ליקויים אשר לשכירת דיור לעולים, ובכלל זה אשר לשכירת המתחם באשקלון.
מנהלת בית הדיור באשקלון מסרה למשרד מבקר המדינה בתשובה מינואר 2019 כי הדיירים מבקרים במקום לפני שהם מחליטים אם להתגורר בו וכי הדיירים מרוצים מהתנאים במקום.
משרד מבקר המדינה מעיר למשרד הקליטה כי קביעת שטח מינימלי ליחידת דיור וקביעה של תקן ראוי נועדו להבטיח רמת מחייה ודיור נאותה וליצור סף אחידות סביר לבתי הדיור מתוך חובה לשמור על זכותם של הקשישים, אוכלוסייה מוחלשת, לחיות בכבוד.
על המשרד לבחון דרכים לשיפור המצב, למשל בתוכנית מדורגת ארוכת טווח, ולהקפיד לא לחרוג מהתקן בהתקשרויות עתידיות.
פיצול האחריות לתחום בתי הדיור הציבורי לקשישים בין משרדי הממשלה .
כשמשרדי ממשלה עוסקים בתחומים דומים, לא כל שכן זהים כמעט, נחוץ שתתקיים ביניהם למידה הדדית.
למידה כזאת תוכל לשפר את עבודתם ואת איכות השירות שהם נותנים ולהפרות אותן26 .
במקרים אלה יש מקום גם לבחון מפעם לפעם אם לא יהיה זה יעיל ונכון יותר לאחד את השירות הציבורי במשרד אחד.
כאמור, הטיפול בסוגיית הדיור של קשישים עולים, שהם מרבית דיירי בתי הדיור לקשישים, משותף למשרד השיכון - המופקד על מערך הסיוע בדיור במדינת ישראל, ובכלל זה הדיור הציבורי, ולמשרד הקליטה - המשרד הממשלתי המופקד על הטיפול בעולים.
המשימות המוטלות עליהם בתחום זה דומות ביותר.
ממצאי הביקורת העלו כי על אף הדמיון בין המשימות שבאחריות שני המשרדים ואף שהם משרתים אוכלוסייה דומה, הממשקים ביניהם נוגעים בעיקר לעניינים שוטפים של אכלוס דירות פנויות ולהשתתפות בצוותים וועדות בין-משרדיות שעסקו בתחום הדיור הציבורי ובתחום הדיור לקשישים.
ביתר העניינים, כל משרד מתנהל באופן עצמאי, בלא שנבחנים ההבדלים בסדרי עבודתם ובלי שנבדקה חלופה לאיגום משאבים.
ממילא גם לא נבחנה האפשרות לקבוע חזון משותף ויעדים משותפים מתוך ראייה כוללת של הנושא.
כמפורט לעיל, אין גם אחידות בין סלי השירותים שהמשרדים מספקים לדיירים - בבתי הדיור של משרד השיכון המפעילים מחויבים להעסיק אם .
26 ,ראו גם: מבקר המדינה דוח שנתי 63ג (2013" ,) אסדרת שירותי שיקו ם שהמדינה רוכשת מגורמי חוץ", עמ' 1439 .
משרד הבינוי והשיכון |635 .
,או אב בית במשרה מלאה, עובד סוציאלי במשרה חלקית ורכז חברתי והמפעיל נדרש לארגן פעילויות העשרה ותרבות בהיקף שעות קבוע.
בבתים של משרד הקליטה אין דרישה כזו, מתוך תפיסה כי את שירותים אלו הקשישים זכאים לקבל בקהילה.
בנוסף, בבתי הדיור הציבורי של משרד השיכון הקשישים משלמים דמי שכירות גבוהים יותר מאשר בבתי הדיור של משרד הקליטה משום שכל משרד הנהיג שיטת חישוב אחרת27 .
על משרד השיכון ומשרד הקליטה לבחון אם יש לאחד את הטיפול של שני המשרדים בעניינם של הקשישים המופנים לבתי דיור, ואם כן, כיצד יש להסדיר זאת.
מדוח מבקר המדינה בנושא "הדיור לעולים - מקבצי דיור ומרכזי קליטה" שפורסם בשנת 2009 עולה כי עוד ב -2007 הגיש משרד האוצר הצעה להחלטת ממשלה "להעביר את כלל משימות הסיוע לעולים חדשים בתחום הדיור והשיכון אשר מספק כיום המשרד לקליטת עליה למשרד השיכון".
בדברי ההסבר נכתב כי "פיצול הטיפול בעולים חדשים בין שני המשרדים מביא לכך שמשרד הקליטה אינו מסוגל לראות את תמונת הסיוע הכוללת, כפי שרואה משרד השיכון אשר מסייע במגוון רחב של פתרונות דיור.
משרד האוצר מסר אז למשרד מבקר המדינה כי הצעת ההחלטה לא נידונה לבסוף בממשלה משום ששר הקליטה דאז התנגד לה.
משרד הקליטה ציין אז כי הוא מתנגד להצעה להפסיק את הטיפול הייחודי שהוא מעניק לעולים בתחום זה28 .
בביקורת הנוכחית עלה כי בעשור שחלף מאז לא נבחנה מחדש חלוקת האחריות לדיור הציבורי לקשישים בין משרד השיכון למשרד הקליטה ולא ניתנה הדעת לשאלה אם המצב הקיים רלוונטי, יעיל ומיטבי.
חוק הדיור המוגן, התש ע"ב-2012 , מסדיר את הפעלת בתי הדיור המוגן הפרטיים, ואינו חל על בתי דיור שהמדינה או מי מטעמה מפעילים.
בחוק זה נקבע כי משרד הרווחה אחראי לשלומם של קשישים המתגוררים במקבצי דירות שתחת תחולת החוק.
בחוק נקבע כי משרד הרווחה יפקח על מקבצי הדירות ונקבעו סמכויות המפקח והכלים העומדים לרשותו אם מופעל בית .
27 בבתי הדיור של משרד השיכון דמי השכירות משולמים למשרד כנגזרת ישירה מהכנסתו של הדייר (8-9 )אחוזים מההכנסה, לפי מועד הכניסה לדירה- כ-300-400 ש"ח בחודש.
בבתי הדיור של משרד הקליטה דמי השכירות משולמים ישירות למפעיל בהתא ם לתנאי המכרז שפרסם משרד הקליטה.
מנתונים שמסר משרד הקליטה עולה כי דייר יחיד בבתי הדיור שלהם משלם כ- 180-280 .
ש"ח לחודש 28 ,ראו מבקר המדינהדוח שנתי 59ב, "הדיור לעולים - מקבצי דיור ומרכזי קליטה".
דיור מוגן ללא רישיון או בתוך הפרה של התנאים שנקבעו בחוק למתן רישיון ההפעלה.
בכל הנוגע להפעלת בתי הדיור הציבורי לקשישים, אשר כאמור אינם כלולים בחוק, לא הוגדרו למשרד הרווחה תחומי אחריות או סמכות.
יצוין כי במשך כמה שנים הש תתפו מפקחים של משרד הרווחה בקביעות בוועדות ניהול שהתקיימו בבתי הדיור לקשישים של משרד השיכון מדי חצי שנה וייעצו לצוות בטיפול בקשיים עם הדיירים.
נציגי משרד הרווחה גם היו שותפים בבקרות שעשה משרד השיכון בבתי הדיור בתחום אספקת שירותי הרווחה.
מעורבות זו פסקה בשנת 2007 משום שעלה צורך לתעדף את המשימות של המפקחים, והייעוץ והליווי בתחום הרווחה נותרו ללא מענה של גורם מקצועי.
בנובמבר 2017 החליט מנכ"ל משרד השיכון להקים צוות שיבחן כיצד יש לשלב את משרד הרווחה, משרד הבריאות ומשרד הקליטה בטיפול ברווחת הקשישים המתגוררים בבת י הדיור של משרד השיכון כדי לגבש החלטת ממשלה בנושא בתוך שלושה חודשים.
ליו"ר הצוות מונה סמנכ"ל בכיר לאכלוס במשרד השיכון.
עד מועד סיום הביקורת התכנס הצוות האמור פעם אחת - במאי 2018 .
בדיון השתתפו נציגים ממשרדי השיכון, הרווחה והבריאות ומהחברות המפעילות.
בדיון ציין נציג אחת המפעילות כי צוות העובדים בבתי הדיור נדרש להתמודד עם בעיות מורכבות של הדיירים, למשל - קשישים עריריים שאין להם תמיכה משפחתית, זאת ללא תמיכה מקצועית מגורמי רווחה מוסמכים.
סמנכ"ל בכיר לאכלוס במשרד השיכון ציין בדיון כי בעבר היה משרד הרווחה שותף בתק ציב בתי הדיור ובתפעולם וכי כדי להגדיל את השירותים הניתנים לדיירים בתחומי החברה והרווחה נדרש איגום משאבים.
עוד הוא ציין כי המסגרת של בתי דיור לקשישים איננה יכולה לתמוך במצבים סיעודיים וביטא ציפייה כי משרד הבריאות ישתתף בפתרונות חלופיים מותאמים.
בהמשך לכך הציעה נציגת משרד הרווחה להזמין סקר למיפוי צורכי הקשישים בבתי הדיור באמצעות מכון המתמחה בקשישים וכן לקיים מפגש של מנכ"לי משרדי השיכון, הרווחה והבריאות כדי להחליט כיצד לאגם משאבים בתחומי הבריאות והרווחה.
הבדיקה העלתה כי עד מועד סיום הביקורת לא המשיך הצוות הבין- משרדי בעבודתו וממילא לא גובשה כל הצעה להחלטת ממשלה בנושא.
משרד השיכון מסר בתשובתו כי רצוי שיהיו ראייה כוללת ומדיניות אחידה הן ברמת כלי המדיניות הן ברמת התפעול השו טף לכלל אוכלוסיית הקשישים הנזקקים לסיוע, העולים והוותיקים.
אף על פי כן, מדיניות הממשלות לדורותיהן הביאה לחלוקה ברורה בתחומי האחריות בין משרד השיכון למשרד הקליטה.
משרד הקליטה מסר למשרד מבקר המדינה כי "משרד הקליטה אחראי על הטיפול בכל תחומי הסיוע לעולים כולל הדיור וזה בסיס קיומו.
עובדה זו אפשרה ומאפשרת למשרד ליזום בשוטף פתרונות לעולים.
משרד הקליטה ערוך משרד הבינוי והשיכון |637 .
מבחינת שפות העולים, משרד בכל ישוב שיש בו עולים זאת בשוני ממשרדים אחרים.
הטיפול בדיור הוא חלק מהטיפול הכולל שהמשרד מעניק לעולים".
אשר לסל השירותים, משרד הקליטה מסר כי הוא לא קיבל טענות או בקשות של קשישים לתת מענה סוציאלי או חברתי במקבצים.
לדבריו, בפועל, אימהות הבית מקיימות בכל המקבצים פעילות חברתית, ובכל מקבץ יש מועדון מאובזר לטובת הקשישים המתגוררים במקום.
משרד הרווחה השיב למשרד מבקר המדינה בתשובתו מדצמבר 2018 כי לדעתו נכון להקים ועדה בין -משרדית לבחינת האסדרה של בתי הדיור הציבורי לקשישים.
ועדה כזו תוכל לגבש הצעת חוק להסדרת מודל ההפעלה של הדיור הציבורי לקשישים בתוך התייחסות לסל השירותים ולהיבטים תפעוליים, מנהליים וסוציאליים.